### 3.      Beslutning om anlægsbevilling til belysningsanlæg i Høng

**Åbent**

Sagsnr.: 326-2017-164          J.nr.: 05.01.12           Dokumentnr.:
326-2017-249

**Sagstype**

Beslutning.

**Resume og sagens baggrund**

På investeringsoversigten for 2017 er der afsat et
rådighedsbeløb på 0,3 mio. kr. til etablering af belysning i Høng. Udmøntningen
sker i Teknik og Miljøudvalget. Der søges om frigivelse af det samlede
rådighedsbeløb på 0,3 mio. kr. til etablering af belysning i Høng.

**Indstillinger**

Direktøren indstiller,

1. at der gives en
anlægsbevilling på 0,3 mio. kr. til etablering af belysning i Høng finansieret
af det afsatte rådighedsbeløb,

2. og at Teknik- og
Miljøudvalget godkender det fremlagte forslag til prioritering af anlægsbudgettet.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Kalundborg Kommune modtager jævnligt ønsker fra borgere om
etablering af nye belysningsanlæg eller renovering af ældre belysningsanlæg.
Administrationen fører en liste over disse henvendelser - vedlægges som Bilag
1.

Hidtil har belysningsprojekter været finansieret på
forskellig vis. I forbindelse med nyanlæg af veje og stier vil finansiering af
det tilhørende belysningsanlæg være en del af dette. Enkelte projekter løses
via anlægsbudgettet til trafiksikkerhed.

De fleste af de ønsker og forslag, der indkommer, handler om
ønske til øget tryghed på eksisterende strækninger og kan derfor ikke finansieres
gennem anlægs- eller trafiksikkerhedsmidler. Ved budgetseminaret for 2017, blev
det foreslået, at der afsættes en årlig anlægsramme til belysningsprojekter,
som hvert år prioriteres af Teknik og Miljøudvalget. Fem foreslåede projekter med
økonomi blev forelagt (vedlægges som Bilag 2). Som konsekvens heraf er der i 'Budgetaftalen
for budget 2017-2020 'under 'nye anlægsaktiviteter' afsat 300.000 kr. i 2017 til
etablering af belysning i Høng. Udmøntningen sker i Teknik og Miljøudvalget.

*Administrationens anbefaling*

Administrationen anbefaler, at midlerne anvendes til
belysning på"Antennestien" som forbinder [adresse] og
Møllevej. Stien er i dag uden belysning og flere borgere oplever en utryghed
ved at færdes på stien i de mørke timer. Stien er cirka 300 m, og det anslås,
at der skal opsættes 10 lysmaster.

Åse Vestergaard viser, at man skal regne med en samlet udgift
på 30-40.000 kr. pr. armatur/mast. Det skal på den baggrund forventes, at
belysningsprojektet vil koste cirka 300.000 kr. eksklusiv moms.

**Økonomiske konsekvenser**

Der er afsat et rådighedsbeløb på 0,3 mio. kr. i 2017 til
etablering af belysning i Høng.

De afledte årlige driftsomkostninger vil ligge på cirka
1.000 kr.

**Økonomiudvalgets møde den 8.
februar 2017:**

Anbefales.

**Kommunalbestyrelsens møde den 22.
februar 2017:**

Godkendt.

**Bilag**

|  |  |
| --- | --- |
| Bilag 2 - Forslag\_om\_etablering\_af\_konkrete\_belysningsanlæg | 326-2017-25905 |
| Bilag 1 - Oversigt\_borgerønsker\_belysning | 326-2017-29201 |